Вельмі цікавым з’яўляецца тое, што ўкладальнікі кнігі зрабілі спробу прымяніць метад альтэрнатыўнай гісторыі і паразважалі аб тым, як маглі б скласціся лёсы Беларусі, калі б Булак-Балаховіч замест паходу на Палессе ў лістападзе 1920 г. ударыў бы на Мінск і злучыў свае сілы са слуцкімі паўстанцамі. Гіпатэтычная магчымасць стварэння буфернай напаўнезалежнай беларускай дзяржавы ў выпадку поспеху паходу Балаховіча лістапада-снежня 1920 г. не была цалкам выключанай.